
Narva linna arengukava koostamise algatamine ja lähteülesande kehtestamine

1. Asjaolud ja menetlemise käik

Seoses sellega, et kehtiva Narva linna arengukava 2004-2007 kehtivusaeg lõpeb aastal 2008, tuleb koostada uue Narva linna arengukava. Arengukava koostamise aluseks on otsus selle algatamiseks ja kinnitatud lähteülesanne.
2. Õiguslikud järeldused

Vastavalt Narva Linnavolikogu 28. septembri 2006 määruse nr 42 “Narva linna arengudokumentide menetlemise kord” § 13 lõikele 1 linna arengukava koostamise algatamise ja lähteülesande kehtestamise kohta otsustab Linnavolikogu.
3. Otsus
3.1.  Algatada Narva linna arengukava 2008 – 2010 koostamist.
3.2.  Narva Linnavalitsusel valmistada ette Narva linna arengukava eelnõu vastavalt lähteülesandele (lisatud) ja esitada Narva linna arengukava eelnõu Linnavolikogusse hiljemalt 10.09.2007.a.

3.3.  Narva Linnavalitsusel avaldada otsus linna kodulehel.
3.4.  Narva Linnavolikogu kantseleil teha otsus teatavaks Narva Linnavalitsusele.

4. Otsuse vaidlustamine
Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5. Rakendussätted

Käesolev otsus jõustub seaduses ettenähtud korras.
Mihhail Stalnuhhin

Narva Linnavolikogu esimees

